เกศริน ชัยเฉลิมพล

ศุจินันท์ เนสแลนด์ หรือในชื่อเดิมว่า เกศริน ชัยเฉลิมพล (ชื่อเล่น: แนท) หรือที่รู้จักกันดีในชื่อ น้องแนท เกศริน อดีตเป็นนักแสดงภาพยนตร์แผ่นในเชิงอีโรติกและภาพยนตร์ผู้ใหญ่ชาวไทย

**ประวัติ**
เกศริน ชัยเฉลิมพล มีชื่อเล่นว่าแนท เกิดเมื่อวันที่  18 มกราคม พ.ศ. 2528 ที่จังหวัดสระบุรี เพราะบิดาเป็นทหารประจำอยู่จังหวัดดังกล่าว บิดาและมารดาของเธอแยกทางกันตั้งแต่เธอมีอายุ 2 ขวบ ย่าจึงรับไปเลี้ยงที่จังหวัดพิษณุโลก ต่อมาบิดาตายตั้งแต่เธออายุราว 8-9 ขวบ ช่วงวัยรุ่นเธอไม่ชอบการเรียนหนังสือและไม่จบการศึกษานอกระบบ ขณะอายุ 14 ปี เธอออกจากบ้าน ไปอยู่กับอา อาจึงส่งเรียนช่างเสริมสวย ครั้นเรียนจบก็ไม่อยากเป็นลูกจ้างจึงลาออก และหางานทำที่กรุงเทพมหานครขณะอายุได้ 16 ปี

**สู่วงการมายา**
เธอเข้าสู่วงการบันเทิงด้วยความตั้งใจ เบื้องต้นเธอได้ทำงานอยู่ในร้านอาหารที่น้าเขยเป็นเจ้าของ เคยรับงานเป็นนักแสดงประกอบละครเรื่อง เมืองมายา ต่อมามีคนชักชวนให้ไปถ่ายภาพยนตร์ลามกซึ่งถูกหลอกว่าสื่อลามกนั้นจะไม่วางขายในไทย โดยเธอได้พัฒนาตนเองสู่การแสดงหนังแผ่นแต่ไม่มีชื่อเสียงมากนัก ขณะอายุเพียง 17 ปี หนังเกรดบีในแนวอีโรติกของเธอมีอยู่หลายเรื่อง เช่น โมรา, เธอชื่อแอน และ เจ้าพ่ออ่างทองคำ คู่กับจรัล งามดี และสุระ ธีระกล เป็นอาทิ จนได้ฉายาว่าเป็น "เจ้าแม่หนังแผ่น"
เธอมีชื่อเสียงขึ้นจากกรณีที่มีตำรวจบุกจับการค้าขายภาพยนตร์ลามกในแบบวีซีดี ภายใต้การนำของ พล.ต.ต.วิสุทธิ์ วานิชบุตร ในปี พ.ศ. 2546 ซึ่งตำรวจได้เรียกตัวเธอมาสอบถามหาข้อมูลเพื่อโยงใยไปถึงตัวการแหล่งผลิต เพราะเธอเป็นหนึ่งในนักแสดงนำจากภาพยนตร์เหล่านี้ ซึ่งเรื่องนี้ได้กลายเป็นข่าวคราวโด่งดังในสังคมขณะนั้น และทำให้เธอได้เป็นบุคคลแห่งปี พ.ศ. 2547 ของรางวัลเฉลิมไทยอวอร์ด ครั้งที่ 2 จากเว็บไซต์พันทิปดอตคอมด้วย  เธอเคยให้สัมภาษณ์ว่า "ไม่เคยแสดงกับชาวไทย เคยแสดงกับชาวต่างชาติเท่านั้น"
ในขณะนั้นเป็นเรื่องที่ถกเถียงกันเพราะการกระทำดังกล่าวไม่เคยได้ยินมาก่อนในวงการบันเทิงสำหรับผู้ใหญ่ของประเทศไทย 
ต่อมาเธอได้เดินสายโชว์ตัวอยู่พักใหญ่ ๆ และมีผลงานพ็อกเกตบุ๊ก และอัลบั้มนู้ดเฉพาะกิจออกเป็นระยะ ๆ โดยได้ถ่ายคู่กับอดีตคู่รัก คือ สมเจตน์ สอาด ด้วย ด้วยการใช้เงินลงทุนเอง  ภายหลังได้ออกจากวงการบันเทิงเพราะตั้งครรภ์โดยไม่ได้ตั้งใจ และหันไปปฏิบัติธรรมแทน ปัจจุบันเป็นพิธีกรรายการ "น้องแนทตอบปัญหาทางแพทย์" ทางช่อง appleOne ทุกวันจันทร์-ศุกร์ 21.00-22.00

**ชีวิตส่วนตัว**
แต่เดิมเธอเคยคบหากับสมเจตน์ สอาดซึ่งเป็นนายแบบนู้ด แต่เลิกรากัน ต่อมาเธอคบหากับวรากานต์ พุทธรักษา ซึ่งเป็นทอมบอยระยะหนึ่ง เกศรินเคยให้สัมภาษณ์ว่าเธอตั้งครรภ์กับชายคนหนึ่งที่ไม่ได้สมรสกัน ทั้งยืนยันว่าบุตรในครรภ์มิได้เกิดจากการแสดงภาพยนตร์ลามก แต่เธอแท้งลูกจากการโหมงานหนัก และเลิกรากับชายคนดังกล่าวหลังจากนั้น และเคยให้สัมภาษณ์ว่าเคยคบหากับชายชาวอเมริกันคนหนึ่งแต่เธอได้เลิกรา
ในเดือนมีนาคม พ.ศ. 2559 เธอให้สัมภาษณ์ว่าจดทะเบียนสมรสกับฮาโรลด์ เจนนิงส์ เนสแลนด์ จูเนียร์ ชายชาวอเมริกันเมื่อวันที่ 27 มกราคม พ.ศ. 2559 และประกาศว่าจะแต่งงานกัน หลังคบหามาตั้งแต่ปี พ.ศ. 2555 เดือนมีนาคม พ.ศ. 2560 เธอให้สัมภาษณ์ว่าขอหย่ากับสามี และเดือนมีนาคม พ.ศ. 2561 เธอกล่าวว่ากำลังทำเรื่องหย่า เกศรินฟ้องหย่าเนสแลนด์ใน พ.ศ. 2563 และหย่ากันในเดือนมีนาคม พ.ศ. 2564

**ผลงาน**

**ภาพยนตร์**
 Tokyo Hunter 19-  Pleasure Island 14- เธอชื่อแนท- แอบดูน้อง..น..- น้ำ 3 นม 10- รักข้ามภพ- แนท ซื่อสยิวเดือด- แนท ผู้หญิงร้อนรัก- แนท...สวย เริ่ด เชิด ซ่าส์- โมรา นางในวรรณคดี (2546)- เจ้าพ่ออ่างทองคำ (2546)- กว่าจะได้เผาผี (2546)- พ่อตาต๊ะติ๊งโหน่ง (2546)- เธอชื่อแอน (2547)- เมียงู (2551)- คนกินผัว (2553)- คนเริงเมือง (2553)- รักเธอ ชั่วฟ้าดินสลาย (2553)- ไทรโศก (2553)- มายานางแบบ (2553)- ต้องชู้ (2553)- สาวร้อนสอนรัก (2553)- ไฟราคะ รักไม่รู้จบ (2553)- หย่าเพราะชู้ (2553)- แฝดเสน่หา (2553)- อีลำยอง (2554)- รักแท้ แฟนใหม่ (2554)- เธอไซด์ไลน์ (2554)- หัวใจเพรียกหา (2554)- รังรัก ฮาเร็ม (2554)- ลอดรักลายมังกร (2554)- เล่นเซ็กส์กับผี (2554)- นวลนางหลังเขา (2555)- ผู้หญิงลัลล้ายกกำลัง 2 (2555)- สิ่งที่เรียกว่ารัก (2555)- คืนวันเสาร์ถึงเช้าวันอาทิตย์ (2555)- สาวคันหู (2555)- โฮม บ้านนี้มีรัก (2555) - แนท เชอรี่ เซ็กซี่สุดฮ็อต (2555)- สามสาวเซ็กส์บอมบ์ (2555)- รัก 7 ที ดี 7 ครั้ง (2555)- ขุนศึก สวาทเสน่หา (2555)- นางจันทร์แรม (2555)- แนท 7 ที เชอรี่ 7 หน (2555)- สาวสวิงกิ้ง (2555)- จัน ดารา ปฐมบท Uncut (2555)- ร่างสวาท (2556)- ห้อง 65 ปากหมาท้าสวาท (2556)- แนท เชอรี่ สวยสังหาร (2556)- สุดสยิว (2556)- ชู้รัก อนุลักษ์ จัดให้ (2561)

**ละคร**
 พ.ศ. 2567 มือปราบมหาอุตม์ (หก สี่ เอี่ยว/ช่อง 3) รับบทเป็น อ้อย (รับเชิญ)

**พิธีกร**
 รายการ "น้องแนทตอบปัญหาทางแพทย์" ทางช่อง appleOne

**รางวัล**
 พ.ศ. 2547 รางวัลเฉลิมไทยอวอร์ด ครั้งที่ 2 สาขาบุคคลแห่งปี จากเว็บไซต์พันทิปดอตคอม

**อ้างอิง**

**แหล่งข้อมูลอื่น**
 nat_officialaccount
หมวดหมู่:นักแสดงจากจังหวัดสระบุรี
หมวดหมู่:นักแสดงจากจังหวัดพิษณุโลก
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์ลามกชาวไทย
หมวดหมู่:ชาวไทยที่มีความหลากหลายทางเพศ